b'\n_START_ARTICLE_\nPo\xc5\xa1lji deklico\n_START_SECTION_\nVsebina\n_START_PARAGRAPH_\nDogajanje je postavljeno v slovensko prestolnico v obdobju med osamosvojitvijo, ki je obenem obdobje izginjanja morale. V dr\xc5\xbeavi se obeta sprememba sistema in prve demokrati\xc4\x8dne volitve. Izpostavljena je problematika spletk, izsiljevanja, korupcije ter z njimi povezanega kriminala, ki se razteza vse od kraj koles do posrednega umora. Predstavi nam projekt "Deklica", s pomo\xc4\x8djo katerega oblastniki prej\xc5\xa1njega sistema izsiljujejo novoizvoljene politike, ki jim niso po volji. Obravnava posameznike, obsedene s samoreklamiranjem, ki ne morejo pre\xc5\xbeiveti brez nenehnega pojavljanja v medijih._NEWLINE_Protagonisti zgodbe so Hubert Rokodilc, ki postane zaradi neprostovoljnega zau\xc5\xbeitja seruma resnice plen tajnih agentov, odvisnica od heroina in glavna akterka projekta "Deklica", Melanija Kac ter Gnuso Kurson, \xc4\x8dlovek, ki z izdajo zaupnih podatkov spro\xc5\xbei niz odlo\xc4\x8dilnih dogodkov._NEWLINE_Knjiga prina\xc5\xa1a tudi zanimivo in pomenljivo primerjavo, da je "...Oblast kot droga, \xc4\x8dloveka je treba le navaditi nanjo, nato pa jo za u\xc5\xbeivanje potrebuje vse ve\xc4\x8d in ve\xc4\x8d." (Rudolf, 2006). Relativno kratka pripoved da bralcu precej snovi za razmi\xc5\xa1ljanje, saj se prav lahko prezrcali tudi v dana\xc5\xa1nji \xc4\x8das.\n_START_SECTION_\nZbirka\n_START_PARAGRAPH_\nZbirka Bestseller\n_START_SECTION_\nPriredbe\n_START_PARAGRAPH_\nV romanu so zdru\xc5\xbeeni \xc4\x8dasopisni podlistki, ki so izhajali v \xc4\x8dasniku Delo pod istim naslovom.\n_START_SECTION_\nIzdaje in prevodi\n_START_PARAGRAPH_\nSlovenska izdaja knjige iz leta 2006.(COBISS)'